Segir umsækjendur hafa verið hafða að fíflum Óli Örn Atlason , einn umsækjenda um stöðu verkefnisstjóra æskulýðs - og forvarnarsviðs Akraneskaupstaðar , gerir með bréfi til bæjarráðs Akraness talsverðar athugasemdir við rökstuðning fyrir ráðningu Heiðrúnar Janusardóttur í stöðuna . Eins og fram hefur komið í fréttum Skessuhorns sóttu tíu manns um stöðuna . Eftir ráðningu Heiðrúnar óskaði Steinunn Eva Þórðardóttir , einn umsækjenda um stöðuna , eftir rökstuðningi fyrir ráðningunni . Var sá rökstuðningur sendur umsækjendum á dögunum . Í bréfi Óla Arnar til bæjarráðs kemur fram að honum þyki rökstuðningurinn heldur þunnur , sérstaklega þegar litið er til þeirra þátta sem fram komu í starfslýsingu og auglýsingu um starfið . Hann telur að þegar menntun Heiðrúnar sé metin sé ekki stuðst við sama einingakerfi og notað er hér á landi . Því sé menntun hennar talsvert minni en hans . Nánar er fjallað um bréf Óla Arnar í Skessuhorni sem kom út í dag .